open-index/open-wikipedia-markdown huggingface dataset:
Ranuccio I Farnese

**Ranuccio I Farnese** (født 28. mars 1569, død 5. mars 1622) var sønn av den spanske hærfører Alessandro Farnese, hertug av Parma og Piacenza. Han etterfulgte faren som hertug ved farens død 3. desember 1592.

Ranuccio Farnese ble 7. mai 1600 gift med Margherita Aldobrandini (født før 1585; død 9. august 1646), datter av Gianfrancesco Aldobrandini. De hadde ni barn, hvorav fem overlevde til voksen alder:

* Alessandro Farnese (født 5. september 1610, død juli 1630)
* Odoardo I Farnese (1612–1646), hertug av Parma og Piacenza fra 1622
* Maria Farnese (født 18. februar 1615, død 25. juli 1646), gift 11. januar 1631 med Francesco I d'Este (1610–1658), hertug av Modena
* Vittoria Farnese (født 29. april 1618, død 10. august 1649), gift 12. februar 1648 med Francesco I d'Este, hertug av Modena
* Francesco Farnese (født 19. august 1620, død 13. juli 1647), kardinal 1645

## Referanser
Det russiske sosialdemokratiske arbeiderparti

**Det russiske sosialdemokratiske arbeiderparti** (russisk: ) var et revolusjonært sosialistisk politisk parti i Det russiske imperiet.

Partiet ble dannet i Minsk i dagens Belarus i 1898. Blant de fremste medlemmene var Julius Martov, Lev Trotskij og Vladimir Lenin. Partiet var fra begynnelsen illegalt.

De russiske sosialdemokratene ble snart delt i to hovedretninger, bolsjeviker og mensjeviker, som etter hvert fungerte mer og mer som to selvstendige og ulike parti. De ble formelt gjenforent i 1906, men stod e. I 1912 tok Lenin initiativ til å ekskludere mensjevikene fra partiet.

Bolsjevikene tok grep makten under oktoberrevolusjonen i 1917, og de regnet partiet som opphav til Det all-russiske kommunistparti (bolsjevikene).

## Se også
*Iskra (avis)

## Referanser


## Eksterne lenker
*
Odoardo Farnese

**Odoardo Farnese** (født 28. april 1612 i Parma i Italia, død 11. september 1646 i Piacenza) var hertug av Parma og Piacenza fra 1622 til sin død.

Odoardo var den eneste legitime sønnen av Ranuccio I Farnese og Margherita Aldobrandini. Etter at Ranuccios utenomekteskapelige sønn, Ottavio, en mulig rival, ble kastet i fengsel, regjerte Odoardo som hertug først med onkelen kardinal Odoardo Farnese som regent, og etter onkelens død med sin mor, Margherita Aldobrandini, som regent.

Han ble myndig i 1628, og giftet seg samme år med Margherita de' Medici, datter av storhertugen av Toscana, Cosimo II de' Medici.

Hans første viktige handling som regjerende hertug var å inngå en allianse med Frankrike i 1633, for å motvirke Spanias innflytelse i det nordlige Italia. Han tok opp lån for å styrke hæren, men militært lyktes han dårlig; spanjolene okkuperte Piacenza og hæren ble slått av Francesco I d'Este. I 1637 overtalte pave Urban VIII ham til å inngå en fredsavtale med Spania.

En konflikt om byen Castro med familien Barberini, som pave Urban tilhørte, førte til at han ble ekskommunisert i 1641. Han svarte med å alliere seg med Venezia, Firenze og Modena, og invaderte det nordlige Lazio med 7&nbsp;000 mann. Han klarte imidlertid ikke å ta kontroll over Castro. Men ved en fredsavtale i 1644 fikk han tilbake byen, og ble tatt opp i det kirkelige fellesskap igjen.

Odoardo døde overraskende i Piacenza, sin yndlingsresidens, i september 1646.

## Barn

*Ranuccio II Farnese (1630–1694)
*Alessandro Farnese (født 10. januar 1635, død 18. februar 1689), guvernør over de habsburgske Nederlandene fra 1678 til 1682
*Orazio Farnese (født 24. januar 1636, død 2. november 1656)
*Pietro Farnese (født 4. april 1639, død 4. mars 1677)

## Referanser
Viva la Vida or Death and All His Friends

***Viva la Vida or Death and All His Friends*** (eller bare ***Viva la Vida***) er det fjerde studioalbumet fra det britiske rockebandet Coldplay, utgitt i 2008. Viva la Vida er spansk, og direkte oversatt betyr det «lev livet». I mange sammenhenger brukes uttrykket med betydningen «lenge leve», som for eksempel «Viva la revolution» («lenge leve revolusjonen»). Albumillustrasjonen er hentet fra bildet «Liberty Leading the People», som er malt av den franske kunstneren Eugène Delacroix. Maleriet er inspirert av den franske revolusjonen.

## Sporliste
Alle sanger skrevet av Guy Berryman, Jon Buckland, Will Champion og Chris Martin, dersom ikke annet er nevnt.

# «Life in Technicolor» 
# «Cemeteries of London» 
# «Lost!» 
# «42» 
# «Lovers in Japan» 
# «Yes» 
# «Viva la Vida» 
# «Violet Hill» 
# «Strawberry Swing» 
# «Death and All His Friends» 
# «The Escapist» (Hopkins, Martin)

## Eksterne lenker
*
NOU 1989: 14, Aarbakke-utvalget

**NOU 1989:14 «Bedrifts- og kapitalbeskatningen – en skisse til reform»** er en norsk offentlig utredning (NOU). Utvalget bak utredningen ble ledet av professor Magnus Aarbakke ved Det juridiske fakultet ved Universitetet i Oslo, og det blir gjerne referert til som **«Aarbakkeutvalget»** eller **«Skattereformutvalget»**.

Aarbakkeutvalget definerer næringsnøytralitet som «Likebehandling mellom næringer i skattepolitikken». Senere har begrepet blitt benyttet på andre politikkområder, ikke bare skattepolitikken.

Aarbakkeutvalget la i NOU 1991:17 fram en egen delutredning om beskatning av formue.

Denne offentlige utredningen er en av tre store offentlige utredninger som har bidratt til omlegging av kapital- og bedriftsbeskatningen med stor betydning både for den personlige beskatningen og næringsbeskatningen. De to andre offentlige utvalgene er Skattekommisjonen (NOU 1984: 22) og Skaugeutvalget (NOU 2003:9). 

## Referanser


## Eksterne lenker
*
Nord-Kaukasia

**Nord-Kaukasia** er den nordlige delen av regionen Kaukasia mellom Svartehavet og Det kaspiske hav. Uttrykket blir også benyttet som synonym for den økonomiske regionen Nord-Kaukasia i Russland. Området kalles også *Ciskaukasia*, fra russisk Северный Кавказ, «på denne siden av Kaukasus».

Politisk inneholder Nord-Kaukasia (området nord for fjellkjeda Store Kaukasus) de russiske republikkene i Nord-Kaukasia i tillegg til flere regioner i Georgia og Aserbajdsjan. Den russiske delen er en del av Juzjnyj (Sør-Russland) og består av Krasnodar kraj, Stavropol kraj og de autonome republikkene Karatsjajevo-Tsjerkessia, Kabardino-Balkaria, Adygia, Nord-Ossetia, Ingusjetia, Tsjetsjenia og Dagestan. I Georgia utgjør Nord-Kaukasia regionene Tusjeti, Khevsureti og Khevi.

Geografisk utgjør Nord-Kaukasia nordsiden og de vestligste områdene av fjellkjeden Store Kaukasus, i tillegg til deler av sørsiden i vest (frem til elva Psou). Steppeområdet For-Kaukasus blir noen ganger omtalt som en del av Nord-Kaukasia, selv om den nordlige geografiske grensen vanligvis blir regnet for å være Kuma-Manytsjsenkningen. I vest grenser området til Azovhavet og Kertsjstredet og i øst til Kaspihavet.

Nord-Kaukasia har dusinvis med nasjonaliteter og språk. Mange av dem har vanskelige forhold til sine naboer eller med sentralregjeringene i Moskva eller Tbilisi. Siden oktober 2007 har separatister og islamistsoldater ledet av Dokka Umarov og Ali Taziev (Akhmed Yevloyev) hevdet at alle regioner i Nord-Kaukasia fra Karatsjajevo-Tsjerkessia og til Det kaspiske hav er deres området. Proklameringen av et islamsk emirat har blitt møtt med opposisjon innenfor Nord-Kaukasia. I april 2009 har Russland uttalt at det hadde avsluttet en mangeårig militær «operasjon mot terrorisme» mot separatistopprørere i Tsjetsjenia, men likevel har sporadiske angrep fra tsjetsjenske militante fortsatt.

## Se også
* Transkaukasia (Sør-Kaukasia)

## Referanser


## Eksterne lenker
* «Caucasus I. Physical Geography, Population, and Economy», *Encyclopædia Iranica*
* «Five Things Worth Knowing about the Caucasus», *Pulitzer Center*
Mikhail Khodorkovskij

**Mikhail Borisovitsj Khodorkovskij** (russisk: Михаи́л Бори́сович Ходорко́вский; født 26. juni 1963 i Moskva) er en russisk forretningsmann. Han var tidligere eier av oljeselskapet Yukos og blant verdens rikeste menn, men mistet eierskapet da han ble dømt til fengsel for økonomisk kriminalitet. Han sonet fra 2005 og ble benådet av president Vladimir Putin 20. desember 2013.

I ungdomstiden var Khodorkovskij aktiv i Komsomol. I *[[perestrojka]]*-tiden brukte han kontakter fra Komsomol til å begynne privat næringsvirksomhet, og fikk etterhvert startet Bank Menatep, en av landets første private banker. 

Under Anatolij Tsjubajs' massive privatiseringskampanje på nittitallet fikk Khodorkovskij kontroll over Yukos. Etter finanskrakket i 1998 gikk Yukos inn i et par turbulente år. Khodorkovskij greide imidlertid å snu trenden, og ved å innføre en uvanlig stor grad av åpenhet, vestlig lederskap og GAAP-prinsipper trakk han igjen til seg utenlandske investorer. 

Khodorkovskij ble arrestert i 2003 og siktet for svindel og skatteunndragelse. Den russiske statsadvokaten uttalte at Khodorkovskij hadde lurt staten for milliarder av kroner i tapte skatteinntekter, mens Khodorkovskij selv hevdet at prosessen mot ham var politisk motivert.

## Referanser

## Eksterne lenker
*
Muhamed Keita

**Muhamed Keita** (født 2. september 1990) er en norsk fotballspiller.

Keita spilte i Drafn som ungdom, før han signerte for Strømsgodset, der han ble cupmester i 2010 og seriemester i 2013. Han har deretter spilt hos polske Lech Poznań og nordamerikanske New York Red Bulls. Mens han var under kontrakt med Lech Poznán var han på korte låneopphold i Norge hos Strømsgodset, Stabæk og Vålerenga.

Keita er kantspiller, og ble tatt opp i Strømsgodsets A-stall foran 2008-sesongen. Han debuterte for Godset 14. april 2008 i bortekampen mot Brann, en kamp som endte 1–1. Keita fikk sitt første seriemål mot Stabæk 26. april 2009, etter et frispark. Han fikk sitt gjennombrudd i 2009. Han scoret blant annet to av målene da SIF slo Fredrikstad FK 4–1, og endte sesongen med fem mål.

Han ble signert av New York Red Bulls i 2017, men ble frigitt igjen 3. februar 2018.

I april 2019 vendte han hjem til Strømsgodset, og signerte en ettårskontrakt med klubben.

I januar 2020 signerte han for den saudiarabiske klubben Ohod FC, men han ble frigitt samme året.

I 2021 startet han å spille for Gamle Oslo.

Muhamed Keita har kamper for G18, U21 og U23-landslaget til Norge.

## Referanser


## Eksterne lenker
* 
* Spillerprofil på 90minut.pl
Kjetil Lundebakken

**Kjetil Lundebakken** (født 6. juni 1990) er en norsk fotballtrener og tidligere fotballspiller. 

Han var i trenerteamet til Strømsgodsets juniorlag etter at han måtte legge opp som spiller på grunn av skade.

Han debuterte for Strømsgodset i cupkampen mot KFUM 4. juni 2008 og ble tatt opp i A-stallen dagen etter. I 2010 var han på utlån til Notodden. Hans moderklubb er Vestfossen.

Lundebakken spilte i 2009 tre EM-kvalifiseringskamper for det norske U19-landslaget og scoret ett mål.

## Referanser


## Eksterne lenker
*
Danske dialekter

Det danske språket har flere **[[dialekt]]er** eller såkalte **folkemål**.

Danske dialektgrupper er østdansk (i Skåne, Halland, Blekinge og på Bornholm), øydansk (på Sjælland, Fyn og øyene) og jysk (i Jylland). I de danske dialektene finnes det både et, to og tre grammatiske kjønn, og artikkelen kan være foranstilt eller etterstilt.

Danske dialekter er:

* Østdansk
** Bornholmsk
** Skånsk
** Listermålet i Blekinge
** Hallandsk
* Øydansk
** Sjællandsk
** Sydømål
** Fynsk
* Vestdansk eller Jysk
** Nordjysk
** Sønderjysk
** Vendelbomål
** Vestjysk
** Østjysk

## Eksterne lenker
* Hør danske dialekter
* Ømålsordbogen
* Jysk ordbok
Critérium du Dauphiné Libéré 2008

**Critérium du Dauphiné Libéré 2008**, den 60. utgaven av sykkelrittet Critérium du Dauphiné Libéré foregikk fra 8. til 15. juni 2008 i Frankrike. Alejandro Valverde vant sammenlagt, 39 sekunder foran Cadel Evans.

## Etapper

### Prolog - 8. juni 2008 - [[Le Pontet, Vaucluse|Le Pontet]] > [[Avignon]], 5.6 km ([[Temporitt|tempo]])

### 1. etappe - 9. juni 2008 - [[Avignon]] > [[Privas]], 194 km

### 2. etappe - 10. juni 2008 - [[Bourg-Saint-Andéol]] > [[Vienne (Isère)|Vienne]], 184 km

### 3. etappe - 11. juni 2008 - [[Saint-Paul-en-Jarez]] > [[Saint-Paul-en-Jarez]], 31 km ([[Temporitt|tempo]])

### 4. etappe - 12. juni 2008 - [[Vienne (Isère)|Vienne]] > [[Annemasse]], 193 km

### 5. etappe - 13. juni 2008 - [[Ville-la-Grand]] > [[Morzine]], 125 km

### 6. etappe - 14. juni 2008 - [[Morzine]] > [[Fontcouverte-la Toussuire|La Toussuire]], 233 km

### 7. etappe - 15. juni 2008 - [[Saint-Jean-de-Maurienne]] > [[Grenoble]], 128 km

## Sammenlagt

## Klatrekonkurransen

## Poengkonkurransen

## Eksterne lenker
*
Kate

**Kate** er en opprinnelig engelsk kortform av kvinnenavnet *[[Katharina]]*, som er dannet av det greske ordet *katharos*, «ren».

## Utbredelse
*Kate* var mest brukt i England på 1800-tallet og begynnelsen av 1900-tallet. Kjæleformen *Katie* har vært populær siden 1980-årene.

|}

## Kjente personer med navnet
Personene i listen er ordnet kronologisk etter fødselsår.
* Kate Bush (f. 1958), britisk musiker
* Kate Gulbrandsen (f. 1965), norsk sanger
* Kate Pendry (f. 1965), britisk skuespiller
* Cate Blanchett (f. 1969), australsk skuespiller
* Kate Beckinsale (f. 1973), engelsk skuespiller
* Kate Moss (f. 1974), engelsk modell
* Kate Winslet (f. 1975), engelsk skuespiller
* Kate Hudson (f. 1979), amerikansk skuespiller
* Kate Middleton  (f. 1982), hertuginne av Cambridge
* Mary-Kate Olsen (f. 1986), amerikansk skuespiller

## Referanser


## Eksterne lenker
*
Gane

**Gane** (palatum på latin) er skilleveggen mellom munnen og nesehulen. Ganen består for det meste av muskler og bein. Ganen er nødvendig for å kunne snakke, og for å kunne svelge normalt. En vanlig sykdom som er knyttet til ganen er hareskår.
Valencia (slekt)

* korfutannkarpe
* valenciatannkarpe
* *[[Valencia robertae]]*

***Valencia*** er en slekt av tannkarper.

De lever i små ferskvannsdammer nær middelhavskysten i Sør-Europa og blir 7–8&nbsp;cm lange. De er eggleggende, og eggene festes på vannplanter. Alle artene er truet av utryddelse på grunn av utbygging og den innførte tannkarpen *[[Gambusia affinis]]*.

Tidligere ble de regnet til familien Cyprinodontidae, men de ble i 1981 plassert i en egen familie, Valenciidae. *Valencia lozanoi* ble beskrevet fra Spania i  1984, men viste seg å tilhøre en art innført fra Nord-Amerika, *[[Fundulus heteroclitus]]*.  
 
## Litteratur
* 

## Eksterne lenker
* 
*
Konrad

**Konrad** er et mannsnavn som betyr «modig» og «råd». Navnet er i dag vanlig i Polen, mens formen *Conrad* er vanlig blant annet i Venezuela. En navnebærer er Konrad Adenauer, den første kansleren i Vest-Tyskland etter andre verdenskrig. 

## Etymologi
*Konrad* har opprinnelse i gammelhøytyske *kuoni*, «modig», og  *rat*, «råd».

## Utbredelse
*Kuntz* var, sammen med andre former av navnet (bl a *Conrad*), det nest vanligste mannsnavnet i Tyskland i senmiddelalderen. Navnet har vært brukt i Skandinavia siden middelalderen og var særlig populært i Sverige og Norge på slutten av 1800-tallet og tidlig 1900-tall.

Navnet *Konrad* var vanlig i Norge fra 1880- til 1920-årene og hadde en popularitetstopp med 0,6 % i 1891.

*Konrad* er i dag et vanlig navn blant annet i Polen, mens *Conrad* er vanlig blant annet i Venezuela.

|}

## Kjente personer med navnet
Personene i listen er ordnet kronologisk etter fødselsår.
* Konrad I av Tyskland (881–918), tysk konge
* Konrad II (990–1039), tysk-romersk keiser
* Konrad von Würzburg (ca. 1225–1287), tysk poet
* Conrad Langaard (1823–1897), norsk forretningsmann
* Konrad Duden (1829–1911), tysk språkforsker og ordbokredaktør
* Konrad Adenauer (1876–1967), tysk kansler og politiker
* Konrad Lorenz (1903–1989), østerriksk zoolog og nobelprisvinner
* Konrad Zuse (1910–1995), tysk ingeniør og oppfinner av den første programmerbare datamaskinen
* Konrad Kujau (1938–2000), tysk forfalsker (Hitlerdagbøkene)
* Konrad Mehus (født 1941), norsk smykkekunstner
* Konrad Kaspersen (1948–2023), norsk jazzmusiker
* Konrad Laimer (født 1997), østerriksk fotballspiller
* Konrad de la Fuente (født 2001), amerikansk fotballspiller

## Navnedag
*Konrad* har navnedag i flere land, oftest 26. november. Den norske navnedagen er .

## Referanser


## Eksterne lenker
* 
*
Kibera

**Kibera** (nubisk: jungel) er Øst-Afrikas største og Afrikas nest største slum, med om lag en million beboere. Bare Soweto i Sør-Afrika er større. Kibera er i dag en bydel i Nairobi, men var opprinnelig et område som i 1918 ble gitt til nubiske soldater som hadde kjempet i første verdenskrig som belønning for innsatsen. Disse leide ut bolig til andre nubiere, etter hvert også til folk fra andre stammer. I dag er Kibera et etnisk mangfold, noe som førte til mange konflikter i 2008, da Nairobi eksploderte i vold og etnisk hat. 

Kibera er 2,5 kvadratkilometer stort og ligger om lag 5 kilometer sør for sentrum av Nairobi. Man har beregnet at 25 % av byens befolkning bor her. Det går jernbane gjennom området, men det meste av trafikken skjer med busser.

På grunn av manglende kloakksystem, renner kloakken i åpne grøfter i slummen. Sot fra åpne ildsteder, støv og annet avfall bidrar til at sykdommer lett sprer seg. Man har anslått at 1/5 av de 2,2 mill kenyanere som lever med hiv, bor i Kibera.

## Litteratur
*Jonas Bendiksen: *The Places We Live* Fotobok.

## Referanser


## Eksterne lenker
* BBC News: Nairobi Slum Life
* Dokumentar om Kibera på OneWorldTV
* Foto fra Kibera
Østdansk

**Østdansk** er en dansk dialektfamilie, som tradisjonelt har blitt talt av folk i Skåne, Sør-Halland, Blekinge og på Bornholm. Mange forskere regner fortsatt skånsk som en del av den østdanske dialektgruppa, men skånsk har blitt sterkt påvirka av svensk.

## Referanser


## Eksterne lenker
* Danske dialekter
* Dansk Dialektforskning
Fynsk

**Fynsk** er en fellesbetegnelse på de danske dialektene som tales på Fyn og nærliggende øyer. Et karakteristisk trekk ved fynsk &ndash; og spesielt vestfynsk &ndash; er, at substantivene har tre kjønn; *en mand*, *en kone* og *et hus* uttales her henholdsvis [i må'], [æn kown] og [æd hyws]. Substantiver i bestemt form får endelsene *-i* for hankjønnsord, *-en* for hunkjønnsord og *-et* for intetkjønnsord. Det er dessuten vanlig å utelate den «bløde d» og «bløde g» i dialektene på den nordlige delen av øya, sånn at for eksempel riksdanske ord som *gade* og *kage* blir uttalt som *ga'e* og *ka'e*.
Familiekirken Mandal

**Familiekirken Mandal** ble formelt stiftet 11. september 2013, som et resultat av sammenslåing av de to menighetene **Den Frie Evangeliske Forsamling Salem Mandal** og **Pinsemenigheten Filadelfia Mandal**. Menighetene ble da gjenforenet etter 70 år.

Menigheten har sin opprinnelse fra tiden rundt 1917-19. I 1932 ble lokalet i Furulundsgata 12 bygget, og menigheten fikk navnet Salem, men i 1943 ble menigheten delt og Pinsemenigheten Filadelfia Mandal ble opprettet i 1944 Disse to menighetene forente seg altså igjen i 2013. Salem-bygget i Furulundsgata ble solgt og Familiekirken Mandal overtok menighetslokalet til Filadelfia menigheten. Så selv om Familiekirken Mandal er en nyopprettet menighet, så har den likevel en lang historie.

Menigheten holder til i Mandal i Agder, og hadde 288 tilskuddstellende medlemmer i 2022. Menigheten ledes av et eldsteråd etter modell fra Bibelen.

Familiekirken Mandal er knyttet til både De Frie Evangeliske Forsamlinger (DFEF) og Pinsebevegelsen i Norge.

## Historie
Den Frie Evangeliske Forsamling i Mandal daterer sin virksomhet tilbake til tiden omkring 1917-1919. De første årene kalte menigheten seg offisielt for "De Frie Troende venner uten fast organisasjon i Mandal", vanligvis forkortet "Frie venner". Der er ingenting skriftlig fra denne tiden, første protokoll sees å være på begynt i den tiden menigheten fikk eget lokale i Furulundsgata i 1932. Den første dåpshandling foregikk i Lundevik i 1917, 7 km vest for byen, der 2 personer ble døpt med full neddykkelse. Sommeren 1918 var det igjen dåp og da foregikk dåpshandlingen ved Bankebroa. Omkring 1919 begynte evangelist Erik Skoie og flere andre å samles til møter i hjemmene. Mange åpnet sine hjem for møter, og da venneflokken økte og stuene ikke var store nok, ble det til at Totallokalet ble leid. Ved enkelte anledninger var det så mange samlet at folk stod i gårdsrommet og ute på gaten. Den 9. mai 1926 var det stevne på ungdomsforeningen og dåp i Mandalselva på Buøya. Her ble 5 stk. døpt. Dagen etter stod denne artikkelen i lokalavisen Lindesnes: "Gjendøperene hadde i går stevne her i byen med deltagere fra strekningen Spangereid-Kristiansand. Som et ledd i stevnet ble det i går ettermiddag ved halv 4-tiden foretatt voksendåp oppe ved Buøen. Denne begivenhet hadde lokket hundreder av nysgjerrige deropp. Det var 5 personer som ble døpt ved å dyppes helt under i elven."

I 1930 bestemte menigheten seg for å bygge sitt eget lokale. Lokalet Salem i Furulundsgata ble da bygd. Lokalet ble innviet 6. mars 1932. Under 2.verdenskrig ble lokalet beslaglagt av tyskerne. I 1943 ble også menigheten delt, og i januar 1944 ble Pinsemenigheten Filadelfia stiftet. I første tiden leide pinsemenigheten forskjellige lokaler for sine møter. På begynnelsen av 1960-tallet flyttet de inn i lokalene i Store Elvegate, og i 1995 flyttet de inn i lokalene i Sommerkroveien (det er i disse lokalene Familiekeirken Mandal nå holder til).

## Referanser


## Eksterne lenker
* 
* 
*  DFEF i Norge 
*  Pinsebevegelsen i Norge
Flipsyde

Flipsyde er et amerikansk rap / R&B band fra Oakland, California. De har turnert sammen med Fort Minor, The Black Eyed Peas og Snoop Dogg. Singlen «Someday» ble valgt som NBCs temasang for Vinter-OL 2006 i Torino, Italia

## Bandmedlemmer
* Steve Knight
* Dave Lopez
* Jinho «Piper» Ferreira
* Chantelle Paige

## Diskografi
### Album
**State of survival* (2009)
**We the People* (2005)

### Singler
* *Get Ready* (2005)
* *Someday* (2005)
* *Happy Birthday* (med t.A.T.u.) (2006)
* *Trumpets (Never Be The Same Again)* (2006)
* *Angel* (2006)
* *No More* (2006)
* *Toss It Up* (med Akon) (2008)
* ''Tower of hollywood (2012)

## Eksterne lenker
* 
* 
*
Colin Campbell, 1. jarl av Argyll

**Colin Campbell, 1. jarl av Argyll, 2. Lord Campbell** (født ca. 1433, død 10. mai 1493) var en skotsk adelsmann. Han var sønn av Archibald Campbell, mester av Campbell og Elisabeth Sommerville (datter av John Sommerville, 2. Lord Sommerville og Helen Hepburn).  Han etterfulgte sin bestefar Duncan Campbell, 1. Lord Campbell i 1453 og ble gjort til jarl av Argyll i 1457 og Lord Lorne, etter konens onkels fratredelse Walter Steward, 3. Lord Lorne, som etter dette ble Lord Innermeath.

Campbell hadde støttet kong Jakob II mot "Black Douglases", ledet av William Douglas, 8. jarl av Douglas. Som takk for dette ble han gitt jarlsdømmet av Jakob III. Jakob gav ham også posisjonen som Lord Chancellor av Skottland, men i 1484 var Colin med på mordet på Jakob III. I 1888 ble han Lord Chancellor igjen, denne gangen ble stillingen gitt ham av Jakob IV av Skottland.

Colin ble gift med Isabelle Stewart, datter av John Stewart, 2. Lord Lorne i 1465. Hans eldste sønn var Archibald Campbell, 2. jarl av Argyll, hans mellomste sønn var Thomas Campbell, og hans yngste var Sir Colin Campbell av Glen Orchy (som var forfader til jarlene av Breadalbane).

|-

|-

## Referanser
Ortofoni

**Ortofoni** er lydrett skrivemåte, det vil si at skriftspråket i stor grad tilsvarer uttalen av et språk. En bokstav i skriftspråket skal representere ett fonem i talespråket. En motsatt normeringsmåte er etymologisk skriftspråksnormering.

Fordelen med ortofon språksnormering er at det blir lettere for talerne av språket å lese og skrive det. Ulempene er at det som regel fins mange ulike måter å snakke et språk på (hovedsakelig på grunn av dialekter), slik at det å finne en felles ortofon skriftnorm er vanskelig eller umulig. Endringer i talemålet gjør også at skriftspråket enten må endres ofte eller bli mindre ortofont med tida.

Den danske språkforskeren Rasmus Rask la fram en ortofon tilnærmingsmåte til skriftspråksnormering der han mente at forholdet mellom språklyder og bokstaver skulle være en til en. Den norske læreren Knud Knudsen tok utgangspunkt i denne læra da han utvikla bokmålet ut fra talemålet til «de dannede» i Norge. En forløper til Knudsen var Christian Kølle.

Språkrådet lanserer med jevne mellomrom norvagiserte stavemåter av utenlandske ord som har blitt tatt opp i språket. Selv om slik norvagisering har foregått lenge (for eksempel med ord som *ekspedisjon* (*expedition*) og *sjalu* (*jaloux*) fra henholdsvis engelsk og fransk) skjer det ikke uten oppstyr når Språkrådet lanserer nye stavemåter. Det vakte oppsikt da de i 1996 tillot å skrive *sørvis* i stedet for *service* og *gaid* i stedet for *guide*.

Et eksempel på et språk med svært lydrett skrivemåte er det finske språket. Det er derfor enkelt å uttale finsk når man først har lært hvordan bokstavene uttales. På norsk varierer for eksempel uttalen av U og O fra ord til ord, men på finsk uttales disse bokstavene alltid på samme måte, slik som man på norsk uttaler dem i ordet ungdom (ongdåm). Ortofoni er også grunnen til at finske navn med lang lyd, som Saara og Noora, skrives med to vokaler.

## Se også
*Rettskrivinga av 1917

## Referanser


## Eksterne lenker
* jardar.nvg.org: Språkbegreper
* Lånte fjører eller bunad? Om norsk skrivemåte av importord Utgreiing for Kulturdepartementet og Norsk språkråd – August 1997
Gratiale

Et **gratiale** [gra(t)siale] (av latin: *gratia*) eller en **gratifikasjon** (av latin *gratificari*, via fransk *gratification*) er en ekstra påskjønnelse, enten i form av pengebeløp eller andre gaver. Arbeidsgivere gir normalt gratialer til sine ansatte som oppmuntring, belønning eller erkjentlighet ved siden av lønnsslippen. I privat sammenheng er det rundt juletider vanlig med *julegratiale*.
William Carey

**William Carey** er navnet til flere personer:

* William Carey (hoffmann) (1495&ndash;1528), gift med Mary Boleyn 
* William Carey (misjonær) (1761&ndash;1834), engelsk baptistisk indiamisjonær
Nylandsveien (Oslo)

:::*Se [[Nylandsveien|pekerside]] for flere forekomster av Nylandsveien.*

**Nylandsveien** er en vei i Oslo som løper fra Bjørvikshavna til Tøyen. Det sør-nordgående veiløpet utgjorde tidligere riksvei 4s førsteetappe, men er nå en del av Ring 1. Veien kan sies å representere grensa mellom administrative Oslo Sentrum og bydel Gamle Oslo (siden Akerselva er lagt i rør og dermed ikke synlig i Bjørvika). Nylandsveien hadde kun fire adresser: 20A, 20B, 28 og 32, som alle ligger ved Operahuset i Oslo, men har i dag kun adressene 2,4 og 6 som ligger i kontorbygget Diagonale.

## Referanser
Bonnie Bryant

**Bonnie Bryant**, egentlig **Bonnie Bryant Hiller**, er en amerikansk forfatter av barnebøker. Hun er mest kjent for å skrive serien *The Saddle Club*, som ble publisert fra oktober 1988 til april 2001. Serien heter på norsk *[[Stallgjengen]]* og ble utgitt av Pennyklubben i årene 1991 til 2003. Bokserien er også filmatisert.

Bryant ble født og vokste opp i New York City. Hun møtte Neil W. Hiller på college. De fikk to barn før han døde i 1989. Flere av bøkene hennes er dedikert til han. 
## Referanser


## Eksterne lenker
*
Loddefjord skole

**Loddefjord skole** er en kommunal barneskole i Loddefjord i Laksevåg bydel i Bergen kommune. Loddefjord skole ligger i Elvetun 27, like over Loddefjorddalen, ovenfor Sandgotna skole. 

Skolen er innrettet for 300 elever fra 1. til 7. klassetrinn og har også en spesialavdeling med en stor gruppe elever med funksjonshemninger. Elevene som går på skolen kommer i hovedsak fra Vestre Vadmyra, Klasatjønnveien og Loddefjorddalen. Elevene på spesialavdelingen kommer fra flere bydeler i Bergen Vest.

## Historie
En utviklingsplan for spesialpedagogiske tiltak hadde foreslått at en spesialskole for funksjonshemmede burde integreres eller bygges i tilknytning til den vanlige grunnskolen. Loddefjord skole ble den første *integrerte barneskole* i Norge, der man ville forsøke å få i stand felles undervisning og sosialt samhold mellom «evneveike» og andre barn. Til dette foregangsarbeid ble universitetslektor Sven Svebakk brukt som pedagogisk-psykologisk rådgiver. 

## Bygningen
Skolen ble tegnet av arkitektene Helge Borgen, Bertram Brochmann, Svein Hatløy i Cubus a.l. Det omfattende planarbeidet inkluderte studieturer i inn- og utland som blant annet inkluderte besøk til Kristofferskolan (1965–67) i Stockholm,
tegnet av Erik Asmussen (1913–1998). Byggingen av Loddefjord skole startet sommeren 1972 og rundt juletider 1973 sto bygget ferdig. I januar 1974 startet undervisningen opp for noen få klasser og fra skoleåret 1974/1975 var det full drift på skolen.

Skolen hadde et romprogram på 3492m2 og inkluderte blant annet større undervisningslandskap, helsestasjon, gymnastikksal, førskole, tannlege, svømmehall, grupperom, klasserom, bibliotek-mediatek, lærerarbeidsrom og administrasjon. Skolen er plassert i et bilfritt område med åpne friarealer og vegetasjon. Bygningen er svært godt tilpasset det omkringliggende terreng, plassert lineært på en langstrakt ås. Underetasjen er laget som en tjenende sone (administrasjon) som vender utover mot Loddefjorddalen, mens undervisningsarealene er lagt i hovedetasjen, vendt ut mot skolegården og boligområdet Vadmyra. 

Skolens planløsninger er preget av en kombinasjon av store og små lukkede rom og større, åpne landskap. Undervisningsrommene ligger sidevis langs åsen og får sin identitet og særpreg gjennom sin lokale tilknytning til landskapet og sin spesielle utforming fra sin funksjon. Hver undervisningsgruppe har sine egne innganger. De desentraliserte inngangspartiene har også egne toaletter. Skolen ble på denne måten bygget som «en liten skole» i den store skolen. Planløsningen er ellers preget av irregulært formede rom med lysinnslipp fra flere sider. Det bølgende taklandskapet har også store åpninger som slipper lys ned i undervisningsarealene. Materialbruken i interiørene er preget av ubehandlet furu og betong. Bygningens sentrale dører er visuelt markert med kunstnerisk utsmykning utført av Olav Herman Hansen.   

I 1988 ble arkitektene tildelt A. C. Houens fonds diplom for utformingen av skolen.

## Referanser


## Eksterne lenker
* Loddefjord skole
Liste over statsbesøk under Harald V

**Liste over statsbesøk under Harald V** omfatter statsbesøk til og fra Norge foretatt i kong Harald Vs regjeringstid:

## Statsbesøk til Norge

## Statsbesøk til utlandet

## Se også
*Liste over statsbesøk under Olav V
*Liste over statsbesøk under Haakon VII

## Referanser
Grunnfond

Et **grunnfond** er den opprinnelige startkapitalen i banker eller andre gjensidige selskaper. For å opprettholde kapitalen i grunnfondene blir det blant annet utstedt egenkapitalbevis til investorer. I Norge er det hovedsakelig sparebankene som har grunnfond.
Liste over statsbesøk under Olav V

I Olav Vs regjeringstid ble det foretatt følgende statsbesøk til og fra Norge:

## Statsbesøk fra utlandet

## Statsbesøk til utlandet

## Se også
*Liste over statsbesøk under Harald V
*Liste over statsbesøk under Haakon VII

## Referanser
Våer

**Våer** er en liten bygd i Tinn kommune, rundt 5 kilometer vest for Rjukan sentrum.

Bygda ligger like ved Norsk Industriarbeidermuseum (åpent hele året) og en av filmene om Tungtvannsaksjonen (Vemork-aksjonen) ble gjort i dette området.

Idag er Våer, som ligger 500 meter over havet, et boligområde. Tidligere hadde Våer egen skole og dagligvareforretning og da var bebyggelsen var spredd på begge sider av Vemorkjuvet (også kjent som Marijuvet) under Norsk Hydros fabrikk for fremstilling av hydrogen og biproduktet tungtvann.

Vemorkbrua mellom Våer og Vemork har strikkhopp i sommerhalvåret. Juvet er over 90 meter dypt. Våer har også et populært isklatreområde med mange fosser av ulik vanskelighetsgrader. Det er lett adkomst til juvet fra nord/vestsiden og parkeringsplasser er tilgjengelig. Flotte muligheter for klatring om sommer. 

Bybussen og Rjukan-Ekspressen stopper ved Våer. Egen sommerrute med skyttelbuss fra Rjukan. Populært rundtur er Sabotørstien, også for guidede turer og med buss opp til Rjukan fjellstue, vandring tilbake, med en varighet på ca.3-4 timer.

Våer er kjent for sin krigshistorie knyttet til Vemork, og ikke minst bombingen av fabrikken under krigen, da mange ble drept en kjeller som fikk direkte bombenedslag.

## Referanser
Malaysias Grand Prix 2005

**Malaysias Grand Prix 2005** (Offisielt navn *Formula 1 Petronas Malaysian Grand Prix 2005)* var et Formel 1-løp arrangert 18. mars – 20. mars 2005 på Sepang International Circuit i Malaysia. Det var det andre løpet i Formel 1-sesongen 2005.

## Klassifisering
### Løpet

**Noter til tabellen:**
# Dette var Toyotas første pallplassering i Formel 1.

## Eksterne lenker
*
Liste over tildelinger av Den Kongelige Norske Fortjenstorden under Harald V

**Liste over tildelinger av Den Kongelige Norske Fortjenstorden under Harald V** omfatter tildelinger av Den Kongelige Norske Fortjenstorden i Harald Vs regjeringstid inndelt etter år.

Fortjenstordenen er inndelt i fem trinn: 
* storkors
* kommandør med stjerne
* kommandør
* ridder av 1. klasse 
* ridder


Listen er basert på kunngjøringer fra Det kongelige hoff. Oversikten er for 2014 og 2016 supplert med opplysninger fra Det kongelige hoffs årsmelding.

*Oversikten er ikke fullstendig.*

## 2021

## 2020

## 2019

## 2018

## 2017

## 2016

## 2015

## 2014

## 2013

## 2012

## 2011

## 2010

## 2009

## 2008

## 2007

## Referanser


## Kilder
*Utnevnelser til Fortjenstordenen siste år, oversikt over tildelinger fra Kongehuset
*''Årsberetning 2012. Det kongelige hoff'' , kongehuset.no, s. 44–46
Hittegods

**Hittegods** er løsøre som blir funnet etter at eiendelen ufrivillig har kommet bort fra eieren, gjenglemt eller mistet. Hittegodsloven fastsetter regelverket knyttet til blant annet tilbakelevering og finnerlønn. Er gjenstanden funnet på et offentlige sted slik som kino, konsertarrangement, idrettsarrangement, arbeidsplass, skole, butikk, tog, buss eller lignende har man ikke krav på finnerlønn. Er ikke eier funnet eller har hentet gjenstanden skal hittegodset leveres videre til politiet. Har finneren krav på godtgjørelse bør hen få den før eiendelen leveres tilbake. Ved uenigheter kan politiet avgjøre størrelsen på beløpet, som regel med hjemmel i hittegodslovens §9.

## Referanser
Sveits Grand Prix

**Sveits Grand Prix** er et Formel 1 løp som inngikk i verdensmesterskapet i årene 1950-1954 og 1982. Løpet ble kjørt på Bremgarten-banen til den sveitsiske regjeringen bannlyste racerkjøring i landet. I 1982 ble Sveits Grand Prix arrangert på Dijon-banen i Frankrike.

## Vinnere av Sveits Grand Prix

## Referanser
Fylkesdirektør

En **fylkesdirektør** (tidligere **fylkesrådmann**) er den øverste administrative sjefen i en fylkeskommune. Fylkesdirektøren har det overordnede ansvaret for å iverksette fylkestingets vedtak og gjennomføre den daglige driften av fylkeskommunen. Den politisk valgte lederen i fylkeskommunen kalles fylkesordfører og er fylkesdirektørens sjef.

Fylkesdirektøren er fylkeskommunens administrative leder, mens statsforvalteren (kalt fylkesmann inntil 2021) er statens representant i fylket.

I fylkeskommuner med parlamentarisk styringsform brukes begrepet fylkesdirektør om ledere av de ulike avdelingene i fylkeskommunen.

## Se også
* Rådmann
Folkets store studiehall

**Folkets store studiehall** ligger i Nord-Koreas hovedstad Pyongyang og er landets nasjonalbibliotek.

Biblioteket ligger sentralt i byen vest for Kim Il-sung-plassen, og åpnet 1. april 1982 etter nesten to års byggearbeid.

Bygningen er oppført i en tradisjonell-moderne arkitekturstil og huser studieplasser og administrasjon for fjernundervisning. Grunnflata er 100&nbsp;000&nbsp;m² og offisielle tall sier at biblioteket alene har 30 millioner bøker. Biblioteket er landets største og mest prestisjefylte.

Bygningen inneholder 600 rom, deriblant lesesaler, arkiver og hyllerom, kartotek, språklaboratorium og datarom, og kan håndtere 12&nbsp;000 daglige besøkende. Biblioteket er et senter for etterutdanning og fjernundervisning. Hvor mange som mottar tjenester fra biblioteket finnes det ingen etterrettelige tall på.

Et IP-nettverk knytter Folkets store studiehall sammen med Kim Il-sung-universitetet og Kim Chaek tekniske universitet.

## Galleri

Fil:Grand people's study house.jpg|Folkets store studiehall, sett fra baksiden.

## Referanser


## Eksterne lenker
* Training in organizing information in Democratic People's Republic of Korea completed
* I Store Sols rike (Bok og Bibliotek)
Bruhagen

**Bruhagen** er et tettbygd område og adminstrasjonssenter i Averøy kommune i Møre og Romsdal. Det ligger ved vestenden av Straumsvågen, nordøst på Averøya.

På Bruhagen ligger Averøy kommunehus samt Bruhagen barneskole og Averøy ungdomsskole, hvor det også er en kunstgressbane. Stedet har en avdeling av Kristiansund videregående skole. Her ligger også et kjøpesenter og flere andre forretninger. Et par kilometer mot øst ligger industriområdet Kristvika Næringspark.

Fylkesvei 64 går gjennom Bruhagen og gir forbindelse nordover til Kristiansund via Atlanterhavstunnelen. Avstanden til Kristiansund er 16 kilometer.

## Referanser
Liste over Islands monarker

Dette er en **liste over [[Island]]s regenter**.

Liste over Islands monarker mellom 1262 og 1944. Listen er en innfallsvinkel til Islands historie: Den beskriver utviklingen av statsmakten på Island: fra rikssamling, gjennom middelalderens kirke- og kongeroller under Norge, via Kalmarunionen og enevoldstiden, omskiftinger i kjølvannet av den franske revolusjon og Napoleonskrigene fram til dagens republikk.

* Det Islandske Samveldet (930-1262)
* Union med Kongeriket Norge (1262–1814)
** Union med Kongeriket Norge og Sverige (1319–1343)
** Union med Kongeriket Norge og Danmark (1380–1396)
** Kalmarunionen (1397–1536)
** Union med Kongeriket Norge og Danmark (1536–1814)
* Union med Kongeriket Danmark (1814–1918)
* Forening mellom kongerikene Danmark og Island (Selvstyre fra Danmark 1918–1944)
* Repubikken Island (Selvstendig fra det danske kongehuset 1944 til i dag)

## Konger
Navn er skrevet med islandsk alfabet:

### [[Norgesveldet]] ([[1262]]–[[1814]])

*Hákon gamli 4. Hákonarson (1262–1263)
**Gissur Þorvaldsson, Jarl av Island (1258–1268)
*Magnús lagabætir (1263–1280)
**Gissur Þorvaldsson, Jarl av Island (1258–1268)
*Eiríkur Magnússon (1280–1299)
*Hákon 5. Magnússon (1299–1319)
*Magnús Eiríksson (1319–1343)
*Hákon 6. Magnússon (1343–1380)
*Ólafur 4. Hákonarson (1380–1387)
*Margrét 1. (1387–1412)
*Eiríkur af Pommern (1412–1442)
*Kristófer af Bavaríu (1442–1448)
*Karl 1. af Noregi (1449–1450)
*Kristján 1. (1450–1481)
*Hans 1. (1481–1513)
*Kristján 2. (1513–1523)
*Friðrik 1. (1523–1533)
*Kristján 3. (1534–1559)
*Friðrik 2. (1559–1588)
*Kristján 4. (1588–1648)
*Friðrik 3. (1648–1670)
*Kristján 5. (1670–1699)
*Friðrik 4. (1699–1730)
*Kristján 6. (1730–1746) 
*Friðrik 5. (1746–1766)
*Kristján 7. (1766–1808)

### Union med Kongeriket [[Danmark]] ([[1814]]–[[1918]])

*Friðrik 6 (1808–1839)
*Kristján 8. (1839–1848)
*Friðrik 7. (1848–1863)
*Kristján 9. (1863–1906)
*Friðrik 8. (1906–1912)

### [[Kongeriket Island]] ([[1918]]–[[1944]])

*Kristján 10. (1912–1944)
*Regent (1940–1941)
*Hermann Jónasson, Islands statsminister, Framsóknarflokkurinn
*Jakob Ragnar Valdimar Møller, finansminister, Sjálfstæðisflokkurinn
*Stefán Jóhann Stefánsson, sosialminister, Alþýðuflokkurinn
*Sveinn Björnsson, regent, intet parti,  (1941–1944)

## Se også
*Jørgen Jørgensen, (*Jörundur hundadagakonungur*), en dansk eventyrer som utnevnte seg som midlertidig konge av Island i noen måneder i 1809.
*Liste over Islands presidenter
*Liste over islandske statsministre
*Liste over Norges monarker
*Liste over Danmarks monarker
*Liste over Sveriges monarker
Skinnarbu

**Skinnarbu** befinner seg ved inngangsporten til Hardangervidda, ved Møsvatn i Tinn kommune vest for Rjukan, 1000 moh. Erlend Follegg er hovedeier etter at han overtok Skinnarbu i 2015.

Skinnarbu ligger ved fylkesvei 37 mellom Rauland og Rjukan og er et populært sted å gå på ski for folk som bor i Tinn. Her ligger Skinnarbu Nasjonalparkhotell med 300 senger og fra Skinnarbu Landhandel, like nedenfor hotellet, går MB «Fjellvåken II» turer på Møsvatn om sommeren. Ved Skinnarbu Nasjonalparkhotell ligger Skinnarbu Skisenter og Hardangervidda nasjonalparksenter. 
Skinnarbu har mange oppmerkede turløyper. Det er planlagt et større hyttefelt i nærhet til hotellet og nasjonalparksenteret, med forventet oppstart i 2019.
Liste over tildelinger av St. Olavs Orden under Harald V

**Liste over tildelinger av St. Olavs Orden under Harald V** er en oversikt over tildelinger av St. Olavs Orden under Harald V inndelt etter år. Utnevnelser kunngjøres av Det kongelige hoff. Oversikten er for 2014 supplert med opplysninger fra Det kongelige hoffs årsmelding.

Ordenen er inndelt i tre grader, der to av disse er delt i klasser, til sammen fem trinn:
* storkors
* kommandør med stjerne
* kommandør
* ridder av 1. klasse
* ridder

*Oversikten kan være ufullstendig.*

## 2025

## 2024

## 2023

## 2022

## 2021

## 2020

## 2019

## 2018

## 2017

## 2016

## 2015

## 2014

## 2013

## 2012

## 2011

## 2010

## 2009

## 2008

## 2007

## 2006

## 2005

## 2004

## 2003

## 2002

## 2001

## 2000

## 1999

## 1998

## 1997

## 1996

## 1995

## 1994

## 1993

## 1992

## 1991

## Referanser

 


## Kilder
* «Tildelinger av ordener og medaljer» på kongehuset.no
Svadde

**Svadde** er et industriområde på Rjukan i Tinn kommune med flere industribedriftersom ligger sør for Tvergrot og Bjørkhaug.

Eka Chemicals er et av de store industribedriftene på Svadde; en annen er Heger, som produserer plastmateriell til laboratorier. 

I området finnes også Bjørn Myhres plass, som er en fotballbane (Rjukan stadion) hvor Rjukan IL spiller og trener. 

Gyvingjordet er et nabolag på Svadde.

## Referanser
Bøen

**Bøen** er sentrumsområdet på Rjukan. Byområdet er kjent for sin arkitektur og byggeplikt. Det har to handlegater, Sam Eydesgate og Storgata. Statuen av Sam Eyde har fått sin plass på Rjukan torg. Rådhus, kirke, politi og Rjukan sjukehus ligger i sentrum. Mange av byggene er vernet.

## Parker
* Rallarparken
* Kjakanparken

## Turstier
* Kjærlighetsstien
* Hadelandsveien
* Måna-stien
* Klebersteinsstien

## Referanser
Tveito (Tinn)

**Tveito** er den største bydelen på Rjukan, Tinn kommune, sett med folketall. Rjukan ungdomsskole og gamlehjem ligger der, samt en rekke småbedrifter.

## Eksterne lenker
* Gammelt postkort fra Tveito allé
* Bygninger i Tveito allé
Salvadoransk colón

**Salvadoransk colón** (flertall spansk *colones*) var valutaen i El Salvador fra 1. oktober 1892 til 1. januar 2004.

Myntenheten er oppkalt etter Christofer Columbus (på spansk Cristóbal Colón). Myntenheten i Costa Rica har også samme navn.

Amerikansk dollar (USD) ble myntenheten i El Salvador fra januar 2001, gjennom en ny lov om monetær integrasjon vedtatt 29. november 2000, for å stabilisere økonomien i landet. Den var låst mot US Doller med en kurs på 8,75. I loven ble det besluttet at amerikanske dollar skulle brukes side om side med colones fra og med 1. januar 2001. Det blir i dag ikke produsert flere colones i El Salvador, og fra 2004 er de tatt ut av sirkulasjon. Amerikansk dollar er i dag offisiell valuta i El Salvador.

## Referanser
Fasanfamilien

* se inndeling!

**Fasanfamilien** (Phasianidae) er én av fem familier i ordenen av hønsefugler (Galliformes) og omhandler hele 54 slekter. Artene er terrestriske, og mange av de største artene særpreges av sterk kjønnsdimorfisme, der hannene er tydelig større og har spesielt praktfulle fjærdrakter. Familien forkommer i Den gamle verden og Australasia, men viser størst biologisk mangfold i Sørøst-Asia og Afrika. Typearten er fasan (*Phasianus colchicus*).

Familien er utvilsomt den mest tallrike i hele verden, fordi tamhøns (*Gallus domesticus*) inngår i denne gruppen. Tamhøns utgjorde per 2011 nær  individer alene ifølge FNs organisasjon for ernæring og landbruk (FAO).

## Biologi
Artene er fra små til store og har typisk plump kroppsbygning, et lite hode i forhold til resten av kroppen, et kort og kraftig nebb, korte avrunda vinger, og enten kort (typisk hunner) eller lang (typisk hanner) stjert. Fjærdrakta er enten trist og stusslig (ofte kamuflasjefarget, typisk for hunner) eller praktfull og prangende (typisk for hanner). Hannene har ofte fargerike kammer og andre hudlapper på hodet. Mange av artene har kraftige føtter som ofte er utstyrt med en spore som brukes som våpen.

Artene er primært terrestriske, men de har et variert levevis og ulike hekkestrategier. De fleste artene er standfugler, men det er noen arter som trekker langt. Fasanfamilien inneholder forholdsvis mange arter som ikke er monogame (det vanligste paringssystemet blant fugler). De lager vanligvis rede på bakken. Så mange som 18 egg kan bli lagt i redet, men  er et vanligere antall. Tropiske arter legger generelt færre egg. Hos nesten alle arter er hunnen alene om å ruge på eggene, noe hun gjør i  dager avhengig av art.

## Inndeling
Inndelingen følger International Ornithological Congress og er i henhold til Kimball, Hosner & Braun (2021). Norske navn på artene følger Norsk navnekomité for fugl og er i henhold til Syvertsen *m.fl.* (2008, 2017, 2020).

* Galliformes, hønsefugler
** Megapodiidae, ovnhønsfamilien
** Cracidae, hokkofamilien
** Phasianoidea
*** Numididae, perlehønsfamilien
*** Odontophoridae, tannvaktelfamilien
*** Phasianidae, fasanfamilien, (3 underfamilier, 54 slekter)
**** Rollulinae, (jungelrapphøns og nære slektninger), (5 slekter)
**** Phasianinae, (fasaner og nære slektninger), (8 tribus, 25 slekter)
**** Pavoninae, (påfugler og nære slektninger), (4 tribus, 24 slekter)

## Fylogeni

## Referanser




## Eksterne lenker
*
Javakampfisk

**Javakampfisk** er en art i gruppen kampfisker. 
Det er en munnrugende fisk som finnes i Java og Sumatra i Indonesia.
Javakampfisk lever i ferskvann og blir ca. 6 cm lang.
Hannen har flekker på ryggen, ulikt de andre kampfiskene.

## Eksterne lenker
* 
*   ''Betta picta'' (Javakampfisk) - akvaforum.no
*
Tay Zonday

**Adam Nyerere Bahner** (født 6. juni 1982 i USA), bedre kjent under artistnavnet **Tay Zonday**, er en YouTube-kjendis som er mest kjent for sangen «Chocolate Rain». Han er anabaptist og av afrikansk avstamming.

## Chocolate Rain
I sangen «Chocolate Rain» prøver han å skildre regn av sjokolade som påvirker miljøet rundt oss. Sangen er en metafor for raseproblemer i USA og det store antallet afroamerikanere som sitter i fengsel.  Etter at musikkvideoen ble lagt ut på YouTube 22. april 2007 fikk han mye mediaoppmerksomhet, gjestet flere riksdekkende TV-programmer og kom på bl.a. på forsiden av Los Angeles Times 12. august 2007. I South Park-episoden «Canada On Strike!» ble han og andre internettfenomener parodiert.

## Eksterne lenker
* 
* 
* 
* 
* Chocolate Rain - YouTube
Fulleren

**Fulleren** er en form for karbon som forekommer naturlig i naturen. Molekylene har form som en kule, ellipsoide eller sylinder.
Hvert karbonatom er bundet til tre andre atomer gjennom en enkeltbinding samtidig som det bidrar med et elektron i en felles "suppe" av elektroner på samme måte som for aromatiske hydrokarboner.

Det vanligste og mest kjente fullerenet kalles buckminsterfullerener og har kjemisk formel(C60). Karbonatomene er bundet sammen i 12 femkanter og 20 sekskanter og ser ut som en fotball. 

I fremtiden satser man på å benytte fullerener som byggemateriale i form av karbonnanorør.

## Eksterne lenker
*
Nederlands Grand Prix

**Nederlands Grand Prix** er et Formel 1-løp som ble arrangert mellom  og  med enkelte mellomrom, og på nytt fra -sesongen på Circuit Zandvoort. 

Løpet skulle egentlig kommet tilbake på kalenderen for Formel 1-sesongen 2020, men planene ble så avlyst på grunn av koronaviruspandemien. Løpet returnerte istedenfor i 2021.

## Vinnere av Nederlands Grand Prix

## Referanser